**Ca-ntr-un desfrâu...**

*Valery Becart*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vino, să pipăim

împreună

limitele

oricărui ”târziu”,

să ne aruncăm în flăcări,

cu voluptatea unui desfrâu,

și, totdeauna orbi,

să luăm în brațe, durerile,

pe rând...

Vino, să ne aruncăm

în golul dintre lumi;

mai ieri, doar o mare

de vise,

azi, ce sinistre tăceri...

și, mereu însetați,

să bem, fără opreliști,

din sângele atâtor înfrânți...

Vino, să pipăim

împreună

această rană, cărbunii -,

să smulgem din tenebre,

ochiul ascuns,

și, totdeauna vânați,

s-alergăm ca nebunii,

prin descorul surpat...

din ciclul ”poeme fără capăt”